ຜູ້ເສັຽຊີວິດ ຍ້ອນແຜ່ນດິນໄຫວ ໃນອິນໂດເນເຊັຽ ຍັງສືບຕໍ່ ມີຈຳນວນເພີ້ມຂຶ້ນ
ຂ່າວສຳຄັນອື່ນໆ: ເຈົ້າໜ້າທີ່ຊ່ອຍເຫລືອ  ໄປເຖິງ ເຂດປະສົບພັຍ ສຸນາມິ ໃນມະຫາສະມຸດ ປາຊີຟິກຕອນໃຕ້; ຜູ້ເສັຽຊີວິດຍ້ອນໄຕ້ຝຸ່ນເກສນາ ມີຈຳນວນ ເພີ້ມຂຶ
ເຈົ້າໜ້າທີ່ ອິນໂດເນເຊັຽ ກ່າວວ່າ ຜູ້ເສັຽຊີວິດຈາກແຜ່ນດິນ ໄຫວຂນາດແຮງໃນມື້ວານນີ້ ຍັງສືບຕໍ່ມີຈຳນວນ ເພີ້ມຂຶ້ນ ແລະອີກ ຫລາຍໆພັນຄົນຍັງຕົກຄ້າງ ຢູ່ໃນຕຶກອາຄານ ທີ່ພັງລົງມາ ເຈົ້າໜ້າທີ່ເວົ້າວ່າຈຳນວນຜູ້ເສັຽຊີວິດ ໄດ້ເພີ້ມຂຶ້ນ ເປັນບໍ່ຕ່ຳກວ່າ 530 ຄົນແລ້ວ ແຕ່ເຕືອນວ່າຈຳນວນພວກທີ່ ເສັຽຊີວິດທັງໝົດ ຂັ້ນສຸດທ້າຍ ອາດເປັນຫຼາຍ ພັນຄົນ ແຜ່ນດິນໄຫວທີ່ມີຄວາມແຮງແທກໄດ້ 7 6 ຣິກເຕີ້ ໄດ້ເກີດຂຶ້ນ ຢູ່ນອກແຄມຝັ່ງທະເລຂອງເກາະສຸມາຕຣາໃນມື້ວານນີ້ແລະເຈົ້າໜ້າທີ່ ກຳລັງຊັ່ງຊາ ຕີຣາຄາເບິ່ງຂອບເຂດຂອງ ຄວາມເສັຽຫາຍ ມາຮອດປັດຈຸບັນ ພວກທີ່ເສັຽ ຊີວິດສ່ວນໃຫຍ່ມີການລາຍງານ ທີ່ເມືອງ PADANG ໃນເກາະສຸມາຕຣາ ບ່ອນທີ່ຕຶກອາຄານ ຫລາຍກວ່າ 500ຫລັງ ໄດ້ພັງລົງມາ ຍ້ອນແຜ່ນດິນໄຫວ ໂຮງໝໍ ໂຮງຮຽນ ແລະໂຮງແຮມຕ່າງໆແມ່ນຮວມຢູ່ໃນ ບັນດາຕຶກອາຄານ ທີ່ໄດ້ຮັບຄວາມເສັຽຫາຍ ທີ່ເມືອງ PADANGຊຶ່ງເປັນຫົວເມືອງ ແຄມທະເລ ທີ່ມີປະຊາຊົນ ອາສັຍຢູ່ 900 ພັນຄົນ ເຈົ້າໜ້າທີ່ໃນເຂດມະ ຫາສະມຸດ ປາຊີຟິກຕອນໃຕ້ ເລີ້ມຄົ້ນພົບຊາກ ສົບຈຳນວນນຶ່ງ ຈາກຊາກຫັກພັງທີ່ເກີດຈາກ ຟອງຍັກສຸນາມິ 4 ຫົວ ເກືອບ 150 ຄົນໄດ້ ເສັຽຊີວິດເວລາຟອງຍັກສຸນາມິ ໄດ້ທຳລາຍ ຫລາຍໆບ້ານ ແລະບ່ອນພັກຜ່ອນ ຂອງພວກນັກທ່ອງທ່ຽວທີ່ເກາະ SAMOA ເກາະ SAMOA ຂອງສະຫະຣັດ ແລະເກາະ TONGA ທີ່ຢູ່ໃກ້ຄຽງ ຟອງຍັກສຸນາມິ ໄດ້ເກີດຂຶ້ນ ລຸນຫລັງທີ່ໄດ້ເກີດ ແຜ່ນດິນໄຫວຂນາດແຮງ ແທກໄດ້ 8 0ຣິກເຕີ້ ຢູ່ພື້ນທະເລ ການບາດເຈັບລົ້ມຕາຍ ສ່ວນໃຫຍ່ ແມ່ນມີຂຶ້ນ ທີ່ໝູ່ເກາະSAMOA ຄືມີຜູ້ເສັຽຊີວິດ ທັງໝົດ 110 ຄົນ ອີກ 31 ຄົນ ໄດ້ຮັບການຢືນຢັນວ່າເສັຽຊີວິດ ທີ່ເກາະ SAMOA ຂອງສະຫະຣັດ ຂະນະທີ່ອີກ 7 ຄົນ ໄດ້ຮັບການຢືນຢັນວ່າເສັຽຊີວິດ ທີ່ເກາະ TONGA ເຮືອບິນຂົນສົ່ງທະຫານ ທີ່ລຳລຽງປັດຈັຍ ບັນເທົາທຸກເຄື່ອງໃຊ້ ແລະອຸບປະກອນຕ່າງໆ ຈາກອອສເຕຣເລັຽ ນິວຊີແລນ ແລະສະຫະຣັດໄດ້ໄປເຖິງໝູ່ເກາະ SAMOA ແລະ AMERICAN SAMOA ແລ້ວ ມີປະຊາຊົນ ຫລາຍສິບພັນຄົນບໍ່ມີບ່ອນພັກພາອາສັຍ ຢູ່ທີ່ໝູ່ເກາະ SAMOA ຂະນະດຽວກັນ ພວກທີ່ລອດ ຊີວິດມາໄດ້ຈາກລົມພາຍຸໄຕ້ຝຸ່ນເກສນາ ຈຳ ນວນຫລາຍລ້ານຄົນ ໃນທົ່ວເຂດ ເອເຊັຽຕາເວັນອອກສຽງໃຕ້ກຳລັງລໍຖ້າ ການຊ່ອຍເຫລືອ ຫລັງຈາກລົມພາຍຸຫົວນີ້ ໄດ້ພັດທຳລາຍ ເສັ້ນທາງຜ່ານໃນທົ່ວຂົງເຂດ ທີ່ເຮັດໃຫ້ ມີຜູ້ເສັຽຊີວິດ ເກືອບ 400 ຄົນ ຂະນະທີ່ລົມພາຍຸເກສນາ ພັດທຳລາຍ ຂົງເຂດຢູ່ນີ້ ໄຕ້ຝຸ່ນຫົວໃໝ່ ທີ່ແຮງກວ່າເກົ່າກຳລັງກໍ່ໂຕຂຶ້ນ ໃນເຂດມະຫາສະມຸດ ປາຊີຟິກ ແລະພວມພັດ ມຸ່ງໜ້າສູ່ ຟີລິບປິນ ເວລານີ້ ໄຕ້ຝຸ່ນຫົວໃໝ່ ຊື່ PERMA ມີລົມແຮງ ເຖິງ 150 ຫລັກກິໂລແມັດຕໍ່ຊົ່ວໂມງ ແລະອາດ ພັດເຂົ້າປະທະ ໝູ່ເກາະຟິລິບປິນ ໃນມື້ວັນເສົາ ຈະມານີ້ ເຈົ້າໜ້າທີ່ ກ່າວວ່າ ໄຕ້ຝຸ່ນເກສນາ ແມ່ນນຶ່ງໃນບັນດາ ລົມພາຍຸທີ່ຮ້າຍແຮງສຸດທີ່ໄດ້ພັດເຂົ້າ ຖລົ່ມຂົງເຂດ ໃນຮອບຫລາຍໆປີ ທີ່ເຮັດໃຫ້ມີ ຜູ້ເສັຽຊີວິດເກືອບ280 ຄົນ ທີ່ຟີລິບປິນ ມີລາຍງານວ່າ ຢ່າງນ້ອຍ 101 ຄົນ ເສັຽຊີວິດ ທີ່ວຽດນາມແລະ 11 ຄົນ ທີ່ກຳປູເຈັຽ ໄຕ້ຝຸ່ນເກສນາ ໄດ້ພັດທຳລາຍເຮືອນຊານ ແລະຫລັງຈາກນັ້ນກໍຖືກດິນເຈື່ອນຖົມ ເຮັດໃຫ້ໝົດຄອບຄົວ ເສັຽຊີດວິດ ທີ່ວຽດນາມ ແລະກຳປູເຈັຽ ຈີນເລີ້ມສເລີມສລອງການ ເຂົ້າກຳອຳນາດ ແລະການປົກຄອງ ຂອງພັກ ຄອມມູນິສ ຄົບຮອບ 60 ປີໃນວັນພະຫັດມື້ນີ້ ໂດຍໄດ້ຈັດໃຫ້ມີ ການເດີນສວນສນາມ ທາງທະຫານຄັ້ງໃຫຍ່ທີ່ນະຄອນຫລວງປັກກິ່ງ ກອງທັບຈີນ ໄດ້ເລີ້ມພິທີ ດ້ວຍການຍິງປືນໃຫຍ່ ສະດຸດີແລະເດີນສວນສນາມ ຜ່ານຈະຕຸຣັດ ທຽນອັນເໝິນ ທີ່ມີການປູ ດ້ວຍພົມສີແດງ ປະທານປະເທດຈີນ ທ່ານ HU JIANTAO ໄດ້ກວດແຖວທະຫານ ຫຼາຍພັນຄົນ ພ້ອມດ້ວຍຣົດຖັງຈຳນວນຫລາຍຮ້ອຍຄັນ ແລະອາວຸດ ຊະນິດອື່ນໆ ໃນຣົດລີໂມຊີນ ກຽດຕິຍົດ ເປີດຫຼັງຄາ ຫລັງຈາກນັ້ນ ທ່ານ HU ກໍໄດ້ກ່າວສັນເສີນ ກ່ຽວກັບ ຄວາມສຳເຣັດ ຂອງຈີນ ໂດຍໄດ້ຢືນຢູ່ບ່ອນດຽວກັນ ກັບທີ່ທ່ານເໝົາເຊຕຸງ ໄດ້ຢືນ ເມື່ອ 60 ປີກ່ອນ ທີ່ຈະຕຸຣັດທຽນອັນເໝິນ ໃນຄຳປາສັຍ ຂອງທ່ານນັ້ນ ທ່ານເວົ້າວ່າ “ສາທາຣະນະຣັດ ປະຊາຊົນຈີນພັກຄອມມູນິສຈີນ ທີ່ຍິ່ງໃຫຍ່ ແລະປະຊາຊົນຈີນ ທີ່ຍິ່ງໃຫຍ່ ຈົ່ງໝັ້ນຍືນ!”ນອກນັ້ນ ທ່ານຍັງໄດ້ ປະກາດວ່າ ຈີນຈະສືບຕໍ່ ນະໂຍບາຍ ແຫ່ງສັນຕິພາບແລະການຮ່ວມມື ແບບເພື່ອນມິດ ກັບທຸກປະເທດ ໃນໂລກ ການເຈຣະຈາກ່ຽວກັບໂຄງການນິວ ເຄລັຽ ຂອງອີຣ່ານ ລະຫວ່າງປະເທດອີຣ່ານ ແລະ 6 ມະຫາອຳນາດ ໄດ້ເລີ້ມຂຶ້ນແລ້ວ ທີ່ SWITZERLAND ພວກນັກການທູດຈາກ ສະຫະຣັດ ຣັດເຊັຽ ຈີນ ອັງກິດ ຝຣັ່ງ ແລະເຢັຽຣະມັນ ຫວັງວ່າອີຣ່ານ ຈະທຳການເຈຣະຈາ ຢ່າງຈິງຈັງ ກ່ຽວກັບການຍຸຕິກິຈກັມ ໃນດ້ານນິວເຄລັຽ ບັນດາປະເທດ ຕາເວັນຕົກ ມີຄວາມວິຕົກກັງວົນວ່າ ອີຣ່ານກຳລັງພະຍາຍາມທີ່ຈະສ້າງອາວຸດນິວເຄລັຽ ແຕ່ອີຣ່ານກ່າວວ່າ ຕົນກັ່ນທາດຢູເຣນຽມ ເພື່ອຈຸດປະສົງໃນທາງສັນຕິ ຂະນະທີ່ ການເຈຣະຈາ ຫລາຍຝ່າຍ ດຳເນີນໄປທີ່ ນະຄອນເຈນີວາເຈົ້າໜ້າທີ່ ສະຫະຣັດ ກ່າວວ່າ ອາດຈະມີການ ເຈຣະຈາ ທີ່ບໍ່ຄ່ອຍໄດ້ເຫັນກັນແບບນຶ່ງຕໍ່ນຶ່ງ ລະຫວ່າງ ເຈົ້າໜ້າທີ່ອີຣ່ານ ແລະນັກການທູດ ອະເມຣິກັນ ອົງການຂ່າວຣອຍເຕີ້ ໄດ້ອ້າງຄຳເວົ້າ ຂອງເຈົ້າໜ້າທີ່ ສະຫະຣັດທີ່ ກ່າວວ່າສະຫະຣັດ ຈະບໍ່ຂົ່ມຂູ່ອີຣ່ານ ກ່ຽວກັບການ ລົງໂທດເພີ້ມຕື່ມໃນການປະຊຸມກັນມື້ນີ້ ແຕ່ເຈົ້າໜ້າທີ່ເວົ້າວ່າ ວໍຊິງຕັນພ້ອມແລ້ວ ທີ່ຈະທຳການລົງໂທດຕາມພາຍຫລັງ ຖ້າຫາກມີຄວາມຈຳເປັນ ປະທານາ ທິບໍດີສະຫະຣັດທ່ານ BARACK OBAMA ໄດ້ປະຊຸມ ເຈົ້າໜ້າທີ່ ອະວຸໂສ ທາງທະຫານ ແລະທີ່ປຶກສາທາງການເມືອງຢູ່ທີ່ທຳນຽບຂາວ ເພື່ອຊັ່ງຊາຕີຣາຄາ ກ່ຽວກັບຍຸທສາດໃນການ ເຮັດສົງຄາມ ໃນອັຟການິສຖານ ໃນມື້ວານນີ້ ປະທານາທິບໍດີ OBAMA ໄດ້ພົບປະກັບສະມາຊິກ ຄົນສຳຄັນໆ ໃນຄະນະຣັຖບານ ພ້ອມໆກັບ ບັນດາຜູ້ບັນຊາການ ທາງທະຫານແລະເຈົ້າໜ້າທີ່ອື່ນໆອີກ ທີ່ຫ້ອງຊັ່ງຊາ ສະຖານະການ ຢູ່ທຳນຽບຂາວ ລາຍລະອຽດໃນການພົບປະ ບໍ່ໄດ້ມີການເປີດເຜີຍໃຫ້ຊາບ ນາຍພົນ STANLEY McCHRYSTALຜູ້ບັນຊາການສູງສຸດ ຂອງກຳລັງ ສະຫະຣັດ ໃນອັຟການິສຖານ ກໍໄດ້ຮ່ວມປະຊຸມໂດຍການຕິດຕໍ່ ທາງວີດີໂອ ສ່ວນຜູ້ບັນຊາການ ກຳລັງສະຫະຣັດ ໃນເຂດພາກກາງ ນາຍພົນDAVID PETRAEUS ກໍໄດ້ເຂົ້າຮ່ວມ ການທົບທວນ ທີ່ວ່ານີ້ ຣັຖບານທ່ານ OBAMAໄດ້ໃຊ້ເວລາ ຫລາຍໆອາທິດ ທົບທວນເບິ່ງ ຍຸທສາດ ເພື່ອຊອກຫາຊ່ອງທາງໃໝ່ແກ້ໄຂບັນຫາຂັດແຍ້ງ ໃນອັຟການິສຖານ ທີ່ໄດ້ດຳເນີນມາ ເປັນເວລາເກືອບ 8 ປີແລ້ວຊຶ່ງໄດ້ເຮັດໃຫ້ ການສນັບສນຸນ ຂອງປະຊາຊົນ ຫລ່ອຍຫລໍລົງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ